PHOENIX 244 199 948 KM LĪDZ MARSA ORBĪTAI
SOJOURNER 1 244 199 948 KM LĪDZ MARSA ORBĪTAI
MARS-94 244 200 613 KM LĪDZ MARSA ORBĪTAI
Mūsu aprēķini saskan, Helios.
Pārējie kuģi mūs nekādi nespēj apsteigt.
Šķiet, ir laiks atkorķēt šampanieti.
Izcili.
Un tevi noteikti īpaši iepriecina tas, ka NASA Marsu sasniegs pēdējā.
Sapratu.
Domāju, ka Starpzvaigžņu izpētes balvu esam tev sagādājuši, Dev.
Tā nebūs man.
Kad uzvarēsim…
katrs Helios komandas loceklis saņems vienādu naudas balvas daļu.
Apžēliņ! Tie būs kādi…
Kādi 20 000 katram.
Un esam uzveikuši pasaules lielvaras viņu pašu spēlē!
Paskatieties!
Kvēlojoša ogle naksnīgās debesīs.
Salīdzinājumā ar sauli bezgalīgi maza.
To uguni radījām mēs…
mēs visi, kopā.
Un tā uguns…
aizvedīs mūs līdz pašam Marsam.
Tieši tā!
-Tieši tā. -Phoenix, te Sojourner 1.
Phoenix, te Sojourner 1. Beidzu.
Sojourner 1, te Phoenix.
Laipni lūgta tālajā kosmosā, Daniela.
Visu cieņu, Ed!
Kad izgājām no Mēness orbītas, spiedām pedāli grīdā.
Bet mēs iztērētu pārāk daudz degvielas, lai tiktu uz Marsa pirmie.
Ko lai es saku?
Inovācijas un nestandarta domāšana uzvar vienmēr.
Tur nu tev taisnība.
Kā iet manai meitai?
-Man - labi. -Prieks dzirdēt, meitēn.
Es tiešām atvainojos, ka tavs vecais jums tā ir sadevis.
-Bet es taču tevi brīdināju. -Būt pirmajam jau nav pats galvenais, tēt.
Sargi viņu, Daniela!
Un paldies par lielisku sacīksti. Jūs palīdzējāt mums sasniegt izcilību.
Ar prieku, draugs. Sojourner sarunu beidz.
Mister Holedej!
Gatavībā, kapteine.
Visi uz klāja!
Uz klāja! Visi!
Attīrīt kuģa klāju!
Aizvērt lūkas!
Uzvilkt buru, nebēdņi!
Mis Boldvina, domāju - mums vajag dziesmu.
Klausos, kapteine!
Komandieri, es saņemu dīvainu pārraidi no Sojourner.
Galīgi nojūgušies.
Stīvens!
Uzraugi viņu vektora telemetriju un pieslēdzies NASA video padevei!
-Tas kuģis jāpatur acīs. -Sapratu.
Helios vadība, Sojourner kaut kas ir padomā.
Uzraugiet viņus!
Izklausās, ka viņi ir gatavi sākt. Mēs esam?
Esam. Pirātu karoga sistēmas ir gatavas visos aspektos.
Ķeramies klāt!
Sojourner 1, te Hjūstona. Kāds augšā vējš?
Īsta vētra.
Lai tā dzen jūs uz priekšu!
Sojourner 1, atļauju sākt operāciju Pirātu karogs.
Sojourner saprot. Sākam Pirātu karogu.
Mister Holedej, uzvilkt galveno buru!
Klausos, kapteine!
LABĀ BORTA BURAS SAGATAVOT - IZVĒRST
Ak kungs! Tā saules bura uztvers pietiekamu
fotonu starojuma spiedienu, lai Sojourner iegūtu konstantu paātrinājumu.
Viņi mūs apsteigs par astoņām dienām.
Kā atkal varam nokļūt vadībā?
Man žēl, bet matemātika saka: tas nav iespējams.
Tātad jāatbrīvojas no masas. Kā ar dzinēja impulsiem?
Var veikt lauztās plaknes manevrus vai lidot gar komētām…
Tas viss ir ārkārtīgi bīstami.
Klau, Dev, es zinu, ka nokļūt tur pirmajiem ir svarīgi,
bet nokļūt tur sveikiem un veseliem ir svarīgāk.
Būt pirmajiem ir galvenais. Vienīgi tas ir svarīgi.
Tikai pirmie kaut ko maina.
Mēs izmetīsim rezerves degvielu, ja vajadzēs.
Phoenix varēs saražot degvielu, kad tiks uz Marsa.
Pat ja pietiktu degvielas, lai apdzītu Sojourner,
tās būtu par maz, lai nobremzētu ieiešanai Marsa orbītā.
Jā, mēs tur vedam viesnīcu. Masa ir pārāk liela, nepietiek…
Phoenix, te Sojourner 1.
Ed, kaut es būtu redzējusi tavu sejas izteiksmi,
kad tu parēķināji un saprati, ka mēs uz Marsa būsim pirmie.
Labi nostrādāts, Daniela.
Mācījos no labākajiem. Sojourner sarunu beidz.
LAIMES IELEJA
KRISTĪNA FRĀNSISA ŅUJORKA
NASA visus pārsteidza ar saules buru, izvirzoties Marsa sacīkstes priekšgalā.
Ļoti iespējams, ka Amerikas kuģis Sarkano planētu sasniegs
veselu nedēļu agrāk par sāncenšiem.
Roscosmos direktore Lenāra Katiša
ir izteikusies, ka Savienotās Valstis spēlē netīru spēli,
bet arvien apgalvo, ka Padomju Savienība šai sacīkstē var uzvarēt un uzvarēs.
Šeit, mājās, daudzi par NASA panākumiem priecājas,
tomēr arvien skaļāka un lielāka kļūst to ļaužu grupa,
kuri kosmosa programmu un prezidenti Vilsoni kritizē.
Par ko viņi sūdzas?
HĒLIJA-3 SINTĒZE AMERIKĀŅIEM MAKSĀ DARBAVIETAS
Par tā saukto tīro enerģiju, ko dod hēlija-3 kodolsintēze.
Prezidente Vilsone to slavināja kā brīnumdegvielu,
kas mūs izglābs no globālās sasilšanas.
Bet strādniekiem, ogļračiem un naftas ieguves darbiniekiem
par šo progresu ir jāmaksā.
VILSONES UNTUMS: JAUNS DARBA LIKUMPROJEKTS
Pagājušajā mēnesī Vilsones administrācija pieņēma jaunu darba likumprojektu,
kas tika skaļi reklamēts.
Vilsone apgalvoja, ka tas bijušajiem fosilās degvielas ieguves strādniekiem
dos iespēju sacensties jaunajā ekonomikā.
Bet es tam neticu.
BALTĀ NAMA IERAKSTI
Labi, spīkera kungs, runāsim atklāti!
Par ko ir runa?
Nu, prezidentes kundze, diemžēl kongress
nespēs atbalstīt jūsu fiskālā gada budžeta piedāvājumu.
Jūs laikam jokojat.
Kaut tā būtu!
Pirms nedēļas, sēžot uz šī paša dīvāna, jūs budžeta samazināšanai piekritāt.
Es teicu, ka esmu gatavs to izpētīt.
Nē, jūs apsolījāt: ja mēs celsim nodokļus, jūs to atbalstīsiet.
Kas ir mainījies?
Mani kolēģi saņem lielu pretsparu no saviem vēlētājiem.
Vai nojaušat, cik lielu kritiku saņemam no Gingriča?
Dik, mums ir vēsturiska iespēja
panākt vienreizīgu vienošanos un līdzsvarot budžetu,
un parādīt Amerikas tautai, ka divpartiju sistēma darbojas.
Domāju, ka šo vienošanos tiešām varam panākt,
ja būsiet gatava izpētīt arī citus variantus.
-Piemēram? -NASA.
Kādā ziņā? NASA sevi finansē pati.
Tas ir maigi teikts.
Mārgo Medisone ir izveidojusi oligarhiju,
kuras peļņa pagājušajā gadā bija 75 miljardi dolāru,
un viņai nepatīk dalīties.
Ja mēs izmantotu tos ieņēmumus…
Nekādā gadījumā. No tās naudas tiek finansēta mūsu Marsa programma,
kas, ja neesat pamanījis, gatavojas ieiet vēsturē.
Prezidentes kundze,
sacīkste par Marsu labi der ziņu pārraidēm un Vašingtonas kokteiļu ballītēm,
bet valsts vidienē ir daudz ļaužu,
kuri prāto, kāds Marsam sakars ar viņiem.
Ogļu, naftas un dabasgāzes nozare ir brīvajā kritienā.
Tātad nu jums naftas nozare ir svarīga?
Man ir svarīga visa Amerika, Džim.
Teksasā un Apalačos tiek slēgtas veselas pilsētas, kuras iznīcinājis hēlijs-3
un pārējās kosmosa programmas radītās izmaiņas.
Protestus taču esat redzējusi. Šiem cilvēkiem ir piegriezies.
Es neizmantošu NASA.
Tiklīdz uz šīs slidenās takas uzkāpšu,
Kongress aģentūrai atņems visu naudu.
Žēl gan.
Kā jūs noteikti zināt,
ja nākamajās divās nedēļās nepanāksim kompromisu,
valdības darbs būs jāaptur.
Ja tā būs, sabiedrība vainos jūs.
Es nebūtu tik drošs, ka jūs to panāktu.
Cilvēki gaida, ka šīs sarežģītās problēmas risinās prezidents.
Un tieši to es arī darīšu, Dik, -
ar jūsu palīdzību vai bez tās.
Paldies, ka atvēlējāt laiku, prezidentes kundze,
un gaidu, kad varēsim aprunāties vēlreiz.
Es jūs pavadīšu.
Stulbais kretīns.
Ko viņš no sevis iedomājas, ka uzstāda šādu ultimātu?
Vai atstāsiet mūs uz brīdi?
Paldies.
Kā tu jūties?
Vai atceries pirmo dienu, kad ienācām šajā kabinetā?
Protams.
Likās, ka viss ir iespējams…
ka mēs tiešām varēsim kaut ko mainīt.
Tagad ir sajūta, ka tas ir tikai darbs.
Mēs tiešām mainām. Tikai tam vajadzīgs laiks.
Piemēram, amerikānis drīz būs pirmais, kas uzkāps uz Marsa.
Un tu panāci, ka tas ir iespējams.
Kaut es tur būtu bijusi…
kad viņi attina to buru.
Nu tad aizbraucam!
-Uz centru? -Jā.
Neesi tur bijusi kopš vēlēšanām.
Varēsi visus apsveikt ar labi padarītu darbu.
Un domāju, ka tas nāks par labu arī tev.
Atgriezīsies pie saknēm.
Vispār tas tiešām izklausās jauki.
Turklāt tā būs iespēja uzņemt labu foto.
-Lerij! -Ko?
Jāizmanto viss labvēlīgais atspoguļojums, kas dabūjams.
Jā.
Laikam gan.
MARS-94 266 935 803 KM LĪDZ MARSA ORBĪTAI
PHOENIX 266 934 561 KM LĪDZ MARSA ORBĪTAI
SOJOURNER 1 266 933 292 KM LĪDZ MARSA ORBĪTAI
Labrīt, kosmos!
Jūs klausāties pirmo un vienīgo pirātisko radiostaciju,
kas raida ekskluzīvi iekšējā Saules sistēmā.
Ja klausāties, es esmu jūsu dīdžejs Kellija Boldvina.
Ceru, ka melodijas jums patīk.
Kā vienīgos cilvēkus pusotra miljona kilometru apkārtnē
vislabāk mūs var satuvināt mūzika.
Un, kā vienmēr, ja jums ir kādas vēlmes,
varat tās paziņot manā privātajā radio frekvencē 6,8 megaherci.
Paskatīsimies, kāds šodien laiks.
Šodien Hjūstonā temperatūra ir 18 grādi pēc Celsija.
Šekltona krāterī - mīnus 157. Brrr.
Venēra pēcpusdienā sasniegs patīkamus 482 grādus.
Un uz Marsa, kanjonu sistēmā Valles Marineris,
būs 21 grāds pēc Celsija un skaidras debesis.
Tas izklausās labi.
Visu nedēļu tas ir kā videospēlē dzīt alās kurmjus.
Nomierinies! Varēja būt sliktāk. Mums varēja būt viņa darbs.
Jaunākais no atkritumu pārstrādes.
Izdzer šodien, izčurā rīt, apēd parīt.
Apžēliņ, Zizo! Ir lietas, par kurām es labprātāk nedomātu.
Cēzara salāti?
-Labākais, ko te augšā var dabūt. -Zizo, esmu tavs parādnieks.
Tā, Luīza! Saziņas pārbaude pa pirmo kanālu. Kā dzirdi?
Skaļi un skaidri.
Sapratu - skaļi un skaidri. Pārslēdzamies uz otro kanālu!
Pārslēdzos uz otro tagad.
Pārslēdzamies uz Ka frekvencēm. Kā dzirdi?
Pieci pieci Ka frekvencēs.
Sapratu.
Skaļi un skaidri. Arī delta - viss labi.
Sacīkste par Marsu joprojām piesaista
cilvēkus visā valstī.
KOSMOSA REKLĀMAS PREČU BUMS
Un kosmosa reklāmas preču ražošana zeļ un plaukst.
Tā kā interese par došanos kosmosā ir milzīga…
EDVARDS KLAINS ŅUJORKA
…grib iesaistīties Marsa sacīkstē. Avoti no Pentagona ziņo,
ka arī Ziemeļkorejas kosmosa programma ir nosūtījusi bezpilota zondi uz Marsu
dažas nedēļas pirms Sojourner 1 starta.
Ziemeļkorejas programma ir centusies turēties līdzi citām nācijām
un joprojām cenšas aizstāvēties pēc tā, ka atlūza no viņu avarējušās raķetes
izraisīja Polaris…
…pilnvērtīgu brokastu daļa.
Esiet sveicināti Morning USA!
IEPAZĪSTIET SOJOURNER 1 APKALPI
Un nu turpinām stāstīt par apkalpes locekļiem no Sojourner 1 -
Amerikas pirmās pilotējamās misijas uz Marsu.
Pirms nedēļas aizvedām jūs uz Skotijas kalnieni
apskatīt Klārka Holedeja dzimtās vietas.
Šodien mēs vairāk pastāstīsim
par citu NASA komandas starptautisko locekli - Rolanu Baranovu.
Viņš ir bijušais kosmonauts, kas lūdza politisko patvērumu ASV 1983. gadā,
Džeimstaunas krīzes laikā.
Baranovs - bijušais padomju militārists,
kuram ir grāds ģeoloģijā un būvinženierijā, -
bija provokatīva izvēle,
jo Padomju Savienībā daudzi viņu joprojām uzskata par tautas nodevēju.
Viņi zvana vismaz trīs reizes dienā, Rolan.
Es to vairs nevaru izturēt.
Ignorē viņus!
Tu te esi jau 10 gadus.
Nesaprotu, kāpēc viņi joprojām neliek tevi par to mierā.
Man žēl. Vai varam parunāt par ko citu?
Labi.
Izlietne joprojām tek.
Kura?
Tā pati, kas parasti.
Sveika, Anna!
-Čau, Vil! -Čau, Vil!
Kā sviežas, mazais?
Pieskati Rolanu, Vil! Viņu vajag uzraudzīt.
Saki atā, Pīter!
-Atā, tēt! Atā, Vil! -Visu labu!
Tu manai ģimenei patīc labāk nekā es.
Nu, esmu divreiz gudrāks un ārkārtīgi glīts, tāpēc…
Jā, tā gan.
Esmu nāvīgi izslāpusi. Vai padosiet kāds sulas paciņu?
Sapratu, komandiere. Domāju, ka varam to nokārtot.
Es aizņemšos.
Terorists.
Paldies, vecīt!
Kā lūdzi.
Vai, paldies, Silvij!
Pievelc krēslu! Papriecājies par skatu!
Izskatās gluži tāpat kā vakar.
Un dienu pirms tam. Un dienu pirms tam.
-Gluži kā skudru ferma. -Ko?
Neko. Tāds vietējais joks.
Neuztraucies! Pavisam drīz mums būs jaunas dekorācijas.
Bāc! Nevaru sagaidīt, kad šo nosēdināšu Laimes ielejā.
Melasa kanjonā?
Man tā ir Laimes ieleja.
Atceros, kad pirmoreiz to ieraudzīju.
Tā bija bilžu grāmatā lielo bērnu bibliotēkā.
Un tā…
darīja mani laimīgu.
Orbitālā mehānika nemelo.
Mums ir ziepes.
NASA visu bija aprēķinājusi, pirms viņi izgāja no Mēness orbītas.
Ja mums būtu fotonu torpēda, varētu notriekt viņus no debesīm.
"Ar atomieročiem viss jāizsit no orbītas.
Tikai tā varēsim būt droši."
-No kurienes tas ir? No Hana dusmām? -Nē, idiot. No Svešajiem.
Ak dievs! Jā. Tūlīt būs.
"Nost no viņas, maita!"
Jā.
Ak nē!
Nu jā!
Mans ēdiens!
Parādi to vietu no tās filmas…
Kā to sauca? Mīla debesīs.
-Pareizi. Pag, tā. -Jā.
"Ei, to blondo līdz šim te neesmu redzējis.
Vai viņa ir no jaunajiem studentiem?"
"Nezinu. Nav ne jausmas, Gordo. Arī es viņu te neesmu redzējis."
"Vai negribi lidošanas mācībstundu, sirsniņ?"
Ei, draugi, kas te notiek?
Nekas. Tāpat pļāpājam.
Ei, Nik! Ir brītiņš?
Protams. Protams, Denij.
Bet manu mīļāko ainu tu neparādīji.
Nu! Parādi!
Nu beidz, Denij!
Tu zini, ko es izjūtu pret taviem vecākiem. Es…
-Es tikai mēģināju uzlabot omu. -Es palīdzēšu iesākt.
"Ei, Treisa! Paņem to līmlentes rulli un aptin mani ar lenti!
Cieši, sasodīts!"
-Denij! -Turpini!
"Cieši, sasodīts!"
"Kas tev padomā, Gordo?"
"Domāju: ja aizskriešu līdz tam reaktoram,
varētu visus Džeimstaunā izglābt."
"Tas ir neprāts!"
Turpini!
-Denij! Nu lūdzu! -Turpini!
-Piedod, ja? Es… -Nik!
-Vai tev nebija jāuztaisa atskaites? -Jā, ser.
Arī man tā filma ne visai patika, Den.
Bet daudzi bija sajūsmā,
ieskaitot dažus, kam jau nu vajadzēja zināt.
Dieva dēļ! Niks taču bija tur.
-Tas nav nekāds attaisnojums. -Zinu.
Bet es rēķinos, ka tu man palīdzēsi šo komandu vadīt.
Un darīsi to ar savu piemēru.
Mēs par to runājām.
Tev jāmācās dusmas apvaldīt.
Tici man! Es zinu, cik tas var būt grūti.
Esam iestrēguši ar šiem cilvēkiem uz ilgu laiku,
un es paļaujos, ka tu man palīdzēsi tikt ar visu galā.
Jā, ser.
Tu joprojām neesi atnācis uzspēlēt ar mani kārtis.
Klau, man ir kāršu komplekts ar tavu vārdu.
Jā. Jā, noteikti. Es tikai… Viss ir bijis tik drudžaini.
-Jā. -Tu zini.
Mēs to noteikti izdarīsim. Drīz.
Neatņemiet darbu!
NASA DOMĀ - ESMU LIEKS
NODOKĻU DOLĀRI IZME$TI VĒJĀ
DŽEIMSTAUNA NESEGS MŪSU ĪRI
Neatņemiet darbu!
Ja jūs tagad varētu runāt ar prezidenti Vilsoni,
ko jūs viņai teiktu?
Jūs un visi jūsu draugi no NASA un Helios, pateicoties hēlijam-3, kļūst bagāti.
Bet kā ar mums?
Mans tēvs strādāja naftas atradnēs, pirms tam arī viņa tēvs.
Nu tā visa vairs nav.
Pie velna NASA!
Neatņemiet darbu!
Ei, vai tu neesi Džimijs Stīvenss? Treisijas un Gordo Stīvensu dēls?
Esmu Džeks Gūlds no Houston Sentinel.
Kādēļ esi atnācis uz protestu?
Atšujies!
Tās sasodītās dēles.
Apgalvo, ka iestājas par patiesību, bet īstenībā viņiem pie pakaļas.
Tieši tā. Viņi visi ir NASA kabatā.
Starp citu, mani sauc Sanija.
Ei, mēs ar draugiem pēc šī iesim patusēt,
iedzert kādu aliņu.
Gribi atnākt?
Jā.
Forši.
Neatņemiet darbu! Neatņemiet darbu!
-Sveiki! -Prezidentes kundze, ar atgriešanos NASA!
Paldies.
-Šodien būšu jūsu gide. -Labi.
Paldies.
Te ir laba sajūta.
Jo tās ir mājas.
Dāmas un kungi! Amerikas Savienoto Valstu prezidente.
NASA UZŅEM PREZIDENTI VILSONI
Sveicināti!
Paldies. Kāds prieks jūs redzēt!
Džim! Kā klājas? Paldies.
Tas nekad nemainās.
Strādājam mēs. Slavu sagrābj politiķi.
Bet viņa ir viena no mums.
Nē, vairs nav.
Paldies, ser. Paldies.
Prezidentes kundze!
Sveicu ar atgriešanos Hjūstonā. Mums jūsu pietrūka.
Paldies, Mārgo.
Ir labi būt mājās.
Pirms diviem gadiem jums lika atmest
visus rūpīgi izstrādātos plānus un grafikus
un panākt, lai Sojourner uz Sarkanās planētas nokļūtu pirms Helios.
Un daudzi teica, ka NASA ir pārāk iesīkstējusi
un ka to nospiež pārmērīga birokrātija, lai šāds uzdevums būtu izpildāms.
Bet jūs…
jūs šiem noliedzējiem parādījāt, kādi patiesībā esat,
un atjaunojāt mūsu ticību tam, ka, apvienojoties kopīga mērķa labā,
Amerikas tauta spēj sasniegt visu.
Tas bija diezgan labi.
Un, tāpat kā Kristofora Kolumba ekspedīcija pirms vairāk nekā 500 gadiem,
Sojourner ir meties nezināmajā
un gatavojas veikt tādus atklājumus, kādus neviens no mums nevar paredzēt,
atklājumus, kas pārveidos mūsu visu dzīvi.
Un, kā bijusī astronaute…
kas reiz ir strādājusi šajā telpā…
es gribu pateikties jums visiem par kalpošanu savai valstij.
Paldies.
-Piekāst tevi, NASA! -Piekāst, NASA!
Piekāst, NASA!
NASA ZOG DARBU
Džimij, vai pazīsti Čārlzu?
Čārlzs reiz strādāja NASA. Viņš bija astronauts.
Es biju Mēness kājnieks Džeimstaunā.
Mana mamma bija tur augšā.
Jā, zinu. '83. gadā biju tur reizē ar viņu.
-Tiešām? -Jā.
Viņa man mācīja lidot ar LSAM.
Teikšu tā: viņa bija īsts zvērs.
Jā.
Vai tu biji tur augšā, kad…
Es patrulēju raktuvēs, kad notika, lai vai kas tur notika.
Kā - lai vai kas tur notika?
Vai esi lasījis komisijas ziņojumu?
Jā.
Klau, es nesaku, ka nekas nenotika.
Bet ne tas, ko apgalvo viņi, - tas nu ir skaidrs.
Tā bija piesegšana, vecīt. Skaidri un gaiši.
Venss Polsons bija labākais jūras kājnieks, labākais astronauts, ko zinu.
Un man grib iestāstīt, ka viņam mugurā iešāva krievs?
Es tā nedomāju.
Zini, ir jāskatās uz visu kopumā.
Kāpēc vispār radās problēma ar reaktoru?
Es zinu, ka tam bija rezerves dzesēšanas sistēma.
-Viņi mums nestāsta visu. -Nu, padomā!
Pēc tā visa, kas noticis,
NASA un Krievija sadala Mēnesi
un tad viņi "atklāj" hēliju-3.
Tas ir visvērtīgākais resurss pēdējo 500 gadu laikā.
Domā - tā ir sagadīšanās?
Kellijas dziesmu pasūtīšanas līnija. Ko gribi dzirdēt?
Mums ir problēma.
Ir liela problēma.
Kas runā?
Mars-94?
Esmu krievu kuģī.
Ko? Es jūs slikti dzirdu.
Mana komanda - viņi grib izdarīt kaut ko ļoti bīstamu.
Viņi ir apņēmušies sacīkstē par Marsu uzvarēt.
Ko viņi darīs?
Varat man pateikt.
Es jūs klausos. Radio.
Labrīt, kosmos!
Kad jūs runājat, es domāju: "Jums var uzticēties."
Uzticēties. Kādā ziņā?
Ka mums palīdzēsiet. Ja mēs…
-Hallo? Hallo! -Man jāiet. Man jāiet.
Jūs mani dzirdat?
Būtībā tā ir vārīta aitas galva. Jo vairāk to ēd, jo pretīgāk kļūst.
Pretī raugās tukši acu dobumi…
Es tevi pārspēšu.
Inkubatorā turēta pīles ola - ar spalvām un knābi, lai kauliņi labi kraukšķētu.
Apžēliņ! Kas jums abiem kaiš?
-Kas tur ir? -Krievu telemetrija.
Viņu delta-v pēkšņi palēcās.
ĀTRUMA MAIŅA
Viņi maina pozīciju.
Direktore!
Jā, krievu telemetrija atbilst vidējās fāzes paātrinājumam.
Kad tas sākās?
Ņemot vērā pārraides aizkavi, pirms piecām minūtēm.
Kas par lietu?
Krievi tikko iedarbinājuši kodoldzinējus.
Vai tas varētu būt kāds trajektorijas korekcijas manevrs?
Tam tas ir par ilgu. Viņi kārtīgi dzenas uz priekšu.
Domāju - viņi grib atgriezties sacīkstē.
Un tikko viņi paātrināja savu TMI dzinēju par vairāk nekā 20 %.
Tas ir daudz par daudz. Dzinējs var pārkarst.
Kas tavējiem padomā, Rolan?
Viņi grib uzvarēt, protams.
Un viņi vairs nav manējie.
Tiem trakajiem krieviem ir iekšas, ne?
Ja viņi uzturēs šādu paātrinājumu septiņas minūtes,
tad tiks uz Marsa trīs dienas pirms Sojourner.
Un atstās mūs pēdējos.
TELEMETRIJAS ANALĪZE
Tā nevar būt.
Direktore, kaut kas nav labi. Sovjetu dzinējs izslēdzās pārāk ātri.
Uzlikšu pašreizējo trajektoriju uz ekrāna.
LIDOJUMA TRAJEKTORIJA
Kaut kas nav pareizi.
Ja dzinēji spētu strādāt, viņi nebūtu tos izslēguši.
Acīmredzot nopietni darbības traucējumi.
Sazvani Krievijas vēstnieku!
Lai veicas!
Sovjeti nekad neatzīs, ka viņiem ir problēma ar dzinēju.
Zinu.
-Labi. -Paldies.
Vēstnieka kungs!
Tā, pēdējie jaunumi.
Krievi ir atzinuši,
ka viņu kodoldzinēji sāk izkust.
Gribēja izspiest no tiem par daudz.
Nolādēts! Cik ātri jāveic glābšana?
Septiņdesmit divās stundās. Pēc tam visi uz tā kuģa mirs no radiācijas.
Apžēliņ!
Labi.
Mēs to darīsim.
Ed, tev nepietiks degvielas, lai uzņemtu krievus
un ieietu Marsa orbītā.
Zinu. Arī tev ne. Šī glābšana ir vienvirziena biļete mājup.
Padomā labi!
Lidojums uz tikšanos ar krieviem būs smags,
īpaši, ja viņu manevrēšanas sistēmas ir bojātas.
Man nepatīk tev to teikt, meitēn, bet es gaisā uzpildīju lidmašīnas
jau tad, kad tu vēl mācījies lasīt Dika un Džeinas jautros stāstus.
Nav svarīgi, cik labs tu esi.
Tavs kuģis lido kā flīģelis.
Viņai taisnība, ser. Ja? Varbūt labāk, lai viņi…
Ja mēs būtu avarējuši kosmosa vidū,
mēs gribētu, lai mūs glābj, tev neliekas?
Varam izmantot nolaišanās aparātu kā prāmi.
Un mums te ir nesalīdzināmi vairāk vietas viņu komandai nekā jums, tāpēc…
Visu laiku aizmirstas, ka jums tur ir viesnīca un kazino.
Jā, tev vajadzētu redzēt baseinu.
Vismaz jums būs pietiekami daudz ēdamā braucienam mājup.
Ceru, ka krieviem garšo makaroni.
Nu labi. Šoreiz bumba tavā pusē, Ed!
Ei, tu vismaz jau zini - es tevi pārspēju.
Tajā ziņā neko nezaudēju.
Saki, ja varu palīdzēt.
Labu ceļavēju! Phoenix beidz.
Labi. Sabremzējam! Sagaidīsim tos krievus.
Impulsu aprēķināju. Varam laist.
Denij, pārbaudi, vai ir pareizi, un ievadi lidojuma vadības datorā. Skaidrs?
Luīza, gribu, lai jūs ar Zizo atrisināt patēriņa problēmu.
Jāizdomā, kā uzturēt vēl piecus cilvēkus.
Zinu, cik tā visiem ir liela vilšanās.
Bet atvest tos ļaudis mājās sveikus un veselus
ir svarīgāk nekā sekmīga misija.
Labi…
Kad saņemsim no jums atbildi, būsim gatavi doties.
Phoenix beidz.
Nu labi. Apspriedīsim!
Ko domājam par Eda priekšlikumu no Marsa atteikties?
Nu, ja kuģim ir avārija, tad jābrauc to glābt, vai ne?
Tāds ir bijis jūru likums kopš neatminamiem laikiem.
Arī es domāju, ka mums jāpalīdz.
Vēl kāds?
Ja gribam dzirdēt abas puses, tad nu ir īstais brīdis.
Hetere, ko teiksi?
Nu, mūsu kuģis tur nav vienīgais.
Kāpēc tas jādara mums?
Tu gribi teikt: kāpēc ne NASA?
Tāpēc, ka mūsu kuģis papildu komandu var uzņemt daudz labāk nekā viņējais.
Tātad mums jāatsakās no Marsa tāpēc, ka NASA uzprojektēja mazāk spējīgu kuģi?
NASA ir valdības aģentūra.
Tas ir viņu pienākums darīt šādas lietas.
Un NASA ir īstenojusi kopīgas misijas ar krieviem jau agrāk. Bet…
Jā, un arī mūsu komandu ir trenējusi NASA,
tāpēc viņi pat ļoti labi spēj…
Balsosim!
Kuri ir par to, lai glābšanu veiktu NASA?
Viss ir skaidrs.
Tim, sazvani Mārgo Medisoni! Tad pasaki man!
Ei, ja NASA veiks glābšanu,
viņiem nepietiks degvielas, lai tiktu uz Marsu.
Ko tu gribi teikt?
Vai tiešām tu tā dari tādēļ?
Tas bija grupas lēmums.
Nuja.
Esam kopīgi pieņēmuši lēmumu, ka glābšana ir jāveic NASA.
Turpini ceļu uz Marsu!
Atvaino, Ed! Es ceru, ka saproti.
Ak tā.
Nekas nemainās.
Mēs veiksim glābšanas misiju.
Devu vienkārši ignorēsim?
Parādi man jaunāko krievu kuģa stāvokļa vektoru!
Tev ir problēma, Denij?
Nē, ser.
-Apstiprināju un ievadīju. -Labi.
Degvielas tvertņu spiediens nomināls. Rādītājs - zaļš.
Uzmanību! Runā komandieris. Esiet gatavi kursa maiņai!
Adārš, iedarbini galveno vadību!
KĻŪDA - KOMANDA NAV IZPILDĪTA KODS
Dzinēja vadība neieslēdzas.
Arī rokas vadība nestrādā. Nekādas reakcijas.
Tvertnes spiediens krītas. Padeves vārsti tikko pārstāja darboties.
Mēs nekur nelidojam.
Pārbaudi ienākošo sakaru reģistru!
Ar pēdējo ziņu no Zemes atnācis programmas atjauninājums.
Programmas atjauninājums.
Kas noticis?
Devs Ajesa mani tikko izslēdza no paša kosmosa kuģa.
Nē, es nesaprotu, Dev.
Jūsu kuģis glābšanu var veikt daudz labāk nekā mūsējais.
Tas…
Izbeidziet! Nē.
Jūs apdraudat cilvēku dzīvības savu egoistisko interešu dēļ.
Bet tas nav nekas jauns.
Viņš atsakās palīdzēt.
Ak kungs!
Savtīgais mērglis!
-Tev viņš ir jāpiespiež. -Kā?
Nacionalizē viņa uzņēmumu!
Izmanto savas ārkārtējās pilnvaras! Iepriekš tā ir darīts.
Tu iesaki nosūtīt Nacionālo gvardi uz Helios
un rekvizēt privāto īpašumu valsts labā?
Jebko, kas vajadzīgs.
Dažreiz politika ir jāignorē un jārīkojas tā, kā ir pareizi.
Šādi ir pareizi, Mārgo.
Tieši to NASA dara vislabāk. Glābj dzīvības, rāda piemēru. Atceries?
Tas ir svarīgāk nekā uzvarēt sacīkstē.
Tātad tas jādara mums.
Nekāda Marsa. Nekādas parādes.
-Nekādas Starpzvaigžņu izpētes balvas. -Mēs strādājam valdībai.
To naudas balvu tāpat nebūtu dabūjuši.
Bet varbūt būtu skaista plāksnīte.
Ei! Mēs nopelnījām tiesības būt pirmajiem uz Marsa.
To mums neviens neatņems.
Es zinu, ka mūsu misija nebija šāda,
bet tagad ir.
Varbūt plāksnīti mums iedos krievi.
Nu labi. Lai notiek!
Silvij, jūs ar Vilu sāciet aizvērt saules buru!
Tiks darīts.
Klārk, aprēķini pārtveršanas impulsu! Optimizē pēc ātruma!
Sapratu.
-Visi pie darba! -Klausos, komandiere.
Kosmonautiem nepatiks, ka viņus izglābj pārbēdzējs.
Ei, neuztraucies! Es tevi atbalstīšu, Rol.
Es negribēju, ka notiek šādi.
Ja kaut kā varu tevi atbalstīt, es to darīšu.
Atvaino!
Nav jāatvainojas, Ed.
Mans darba devējs ir ASV. Tavs darba devējs ir kretīns.
Kad glābšana būs veikta…
NASA GLĀBS PADOMJU APKALPI
…tā būs pirmā reize kopš Apollo-Soyuz misijas 1983. gadā,
kad kosmonauti atradīsies Amerikas kosmosa kuģī.
Taču nokļūšanai pie sovjetiem ir sava cena.
Sojourner vairs nebūs pietiekami daudz degvielas, lai nolaistos uz Marsa.
Apvienotā komanda būs spiesta atgriezties mājās,
un vienīgi Helios kuģis Phoenix varēs turpināt misiju uz Marsu.
Mars-94, runā Sojourner komandiere Daniela Pūla.
Mēs sākam glābšanas operācijas pēdējo posmu.
Krievijas komanda, esiet gatavi pārsēsties pēc manas
un tikai manas pavēles.
Cik patīkams puisis!
Jā.
Pietuvošanās ātrums?
0,5 metri sekundē. Varbūt varam to palielināt,
lai izdabūtu viņus no radiācijas pēc iespējas ātrāk.
Nē.
Pietuvojoties to uz pusi samazināsim.
Mums jābūt piesardzīgiem. Šiem kuģiem saslēgšanās nav paredzēta,
un iepriekš neko tādu neesam darījuši.
Sapratu, komandiere.
Tu labāk sagatavojies! Hjūstona informēja,
ka krievu dzinēji, iespējams, darbojas ar sašķidrinātu ūdeņradi - tāpat kā mūsējie.
Ja mēs varētu piekļūt viņu degvielai, tad tomēr varētu aizlidot uz Marsu.
Neskriesim notikumiem pa priekšu!
Nofilmē viņu LH2 vārstus!
Varbūt Hjūstona var izdomāt, kā dabūt gāzi no viņu kuģa uz mūsējo.
Ar prieku.
Esam pozīcijā, un uzturu sakarus ar padomju komandu.
Viņi apgalvo, ka starojuma ietekme ir minimāla un viņi joprojām ir mobili.
Šī pārņemšanas nobīde beidz mūs nost. Cik laika jau pagājis?
Piecas minūtes 29 sekundes uz katru pusi.
Tad tas, ko mēs darām, būtībā ir bezjēdzīgi.
Pirmie kosmonauti ir pieāķējušies pie troses un dodas šurp.
Visiem būt modrībā!
Virzos pa trosi, bet lēni.
Sapratām, komandieri.
Klārk, kā ar mūsu attālumu no Mars-94?
Vektors saglabājas stabils.
LH2 vārstu redzu. Sāku videopārraidi uz Hjūstonu.
Sapratu, Sila.
Sākam raidīt.
Attēls ir labs.
Pirmais kosmonauts - gaisa slūžās. Atlikuši četri.
Sveicu uz klāja, Dimitrij.
Sūda pārbēdzējs!
Divi klāt, atlikuši trīs.
Filmēju dzinēja bloka aizmugurējo daļu.
Turpinu pārraidīt uz Hjūstonu.
Velns parāvis!
Uz ko tu skaties?
Uz ceturtā dzinēja sašaurinājuma izejas temperatūru krievu kuģī.
Ja viņu kodoldzinēji ir līdzīgi mūsējiem…
Karstums pāries uz sašķidrinātā ūdeņraža tvertni,
spiediens kļūs pārāk liels…
Visa sistēma var uzsprāgt.
Tas iznīcinātu abus kuģus.
Sojourner, te Hjūstona.
Glābšanas operāciju nekavējoties pārtraukt
un manevrēt no krievu kuģa projām!
FIDO, man vajag dzinēja impulsu, kas nošķirs šos kuģus par 5 km.
Tūlīt pat!
Sapratu, direktore. Tiks darīts.
Viņi saņems šo brīdinājumu tikai pēc piecām minūtēm.
Velns!
Viņi ir vieni paši.
Četri klāt, atlicis viens.
Grūti kontrolēt rotāciju. Lielas problēmas.
Komandiere, atstatums samazinās!
Velns!
Visi prom no kreisā borta! Tūlīt!
Visiem sagatavoties sadursmei!
Visi prom uz labo bortu! Prom! Prom!
Tulkojusi Inguna Puķīte